CELEX: 32001D0493
Language: el
Date: 2001-06-25 00:00:00
Title: 2001/493/ΚΕΠΠΑ: Απόφαση του Συμβουλίου, της 25ης Ιουνίου 2001, για την εφαρμογή της κοινής δράσης 1999/878/ΚΕΠΠΑ με τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία

Avis juridique important

|

32001D0493

2001/493/ΚΕΠΠΑ: Απόφαση του Συμβουλίου, της 25ης Ιουνίου 2001, για την εφαρμογή της κοινής δράσης 1999/878/ΚΕΠΠΑ με τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία  

Επίσημη Εφημερίδα αριθ. L 180 της 03/07/2001 σ. 0002 - 0015

Απόφαση του Συμβουλίουτης 25ης Ιουνίου 2001για την εφαρμογή της κοινής δράσης 1999/878/ΚΕΠΠΑ με τη συνεισφορά στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία(2001/493/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣΈχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2,την κοινή δράση του Συμβουλίου 1999/878/ΚΕΠΠΑ, της 17ης Δεκεμβρίου 1999, για τη θέσπιση προγράμματος συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία(1), και ιδίως το άρθρο 2 παράγραφος 2,Εκτιμώντας τα ακόλουθα:(1) Πρόθεση της εν λόγω απόφασης είναι να θέσει σε εφαρμογή την κοινή δράση 1999/878/ΚΕΠΠΑ, παρέχοντας χρηματοδοτική συνδρομή για έργα στο πλαίσιο του προγράμματος συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία.(2) Η Επιτροπή έχει συμφωνήσει να αναλάβει το καθήκον της επίβλεψης της ορθής εφαρμογής αυτών των έργων.(3) Η Ένωση επιθυμεί να εξακολουθήσει να στηρίζει τη Ρωσική Ομοσπονδία στις επιδιώξεις της όσον αφορά την ασφαλή και περιβαλλοντικά υγιή διάλυση ή αναδιάρθρωση της υποδομής, του εξοπλισμού και των επιστημονικών ικανοτήτων που συνδέονται με τα όπλα μαζικής καταστροφής,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 παράγραφος 2 της κοινής δράσης 1999/878/ΚΕΠΠΑ, στο πρόγραμμα συνεργασίας της Ευρωπαϊκής Ένωσης για τη μη διάδοση και τον αφοπλισμό στη Ρωσική Ομοσπονδία περιλαμβάνονται τα ακόλουθα έργα:- στήριξη προς τη Ρωσική Υπηρεσία Πυρηνικής Ασφάλειας για την ανάπτυξη της βάσης και των εγγράφων κανονιστικού χαρακτήρα για τη διάθεση οπλικού πλουτωνίου,- στήριξη για μελέτες και πειραματικές μελέτες για επίδειξη και χορήγηση αδειών όσον αφορά τα καύσιμα με μεικτά οξείδια (ΜΟΧ),- συνεργατική μελέτη εφικτότητας για την ακινητοποίηση ρωσικών αποβλήτων που περιέχουν οπλικό πλουτώνιο,- στήριξη προς τη Ρωσική Υπηρεσία Πυρομαχικών προκειμένου να εκπληρώσει τις υποχρεώσεις που έχει αναλάβει η Ρωσική Ομοσπονδία δυνάμει της σύμβασης για τα χημικά όπλα (CWC),- στήριξη για τη δημιουργία υποδομής η οποία συνδέεται με την καταστροφή αερίων που ενεργούν επί του νευρικού συστήματος στο χώρο του Shchuch'ye.Πλήρης περιγραφή των ανωτέρω δραστηριοτήτων περιέχεται στα παραρτήματα Ι, II, III, IV και V αντίστοιχα.Άρθρο 21. Το ποσό δημοσιονομικής αναφοράς για τους σκοπούς που αναφέρονται στο άρθρο 1 ανέρχεται σε 6080000 ευρώ.2. Η διαχείριση των δαπανών που χρηματοδοτούνται από το ποσό που αναφέρεται στην παράγραφο 1 γίνεται σύμφωνα με τις διαδικασίες και τους κανόνες της Κοινότητας που εφαρμόζονται επί θεμάτων προϋπολογισμού.Άρθρο 3Η Επιτροπή υποβάλλει έκθεση σχετικά με την εφαρμογή της παρούσης απόφασης σύμφωνα με τις διατάξεις του άρθρου 3 παράγραφος 1 της κοινής δράσης 1999/878/ΚΕΠΠΑ.Άρθρο 41. Η παρούσα απόφαση παράγει αποτελέσματα από την ημερομηνία έκδοσής της.Λήγει την ημερομηνία λήξης της κοινής δράσης 1999/878/ΚΕΠΠΑ.2. Η παρούσα απόφαση θα επανεξεταστεί εντός δώδεκα μηνών από την ημερομηνία έκδοσής της.Άρθρο 5Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 25 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 331 της 23.12.1999, σ. 11.ΠΑΡΑΡΤΗΜΑ ΙΣΤΗΡΙΞΗ ΠΡΟΣ ΤΗ ΡΩΣΙΚΗ ΥΠΗΡΕΣΙΑ ΠΥΡΗΝΙΚΗΣ ΑΣΦΑΛΕΙΑΣ (GOSATOMNADZOR) ΓΙΑ ΤΗΝ ΑΝΑΠΤΥΞΗ ΤΗΣ ΒΑΣΗΣ ΚΑΙ ΤΩΝ ΕΓΓΡΑΦΩΝ ΚΑΝΟΝΙΣΤΙΚΟΥ ΧΑΡΑΚΤΗΡΑ ΓΙΑ ΤΗ ΔΙΑΘΕΣΗ ΟΠΛΙΚΟΥ ΠΛΟΥΤΩΝΙΟΥ1. Περιγραφή1.1. ΙστορικόΔυνάμει της αμερικανορωσικής διακυβερνητικής συμφωνίας του Σεπτεμβρίου 2000, έκαστο των μερών θα διαθέσει 34 τόνους οπλικού πλουτωνίου.Στη Ρωσική Ομοσπονδία, αρμόδια για τη θέσπιση αυτών των απαιτήσεων και, στη συνέχεια, για τον έλεγχο της τήρησής τους πριν την έκδοση της άδειας που θα επιτρέπει την έναρξη των δραστηριοτήτων είναι η ανεξάρτητη Ρωσική Αρχή Πυρηνικής Ασφαλείας. Η ανεξάρτητη Αρχή Ασφαλείας είναι η Gosatomnadzor (GAN) και ο τεχνικός της σύμβουλος το Επιστημονικό και Τεχνικό Κέντρο (STC).Στο πλαίσιο της κοινής δράσης 1999/878/ΚΕΠΠΑ έχουν ήδη χορηγηθεί 500000 ευρώ προκειμένου να δοθεί στήριξη στις GAN/STC ώστε να αρχίσουν να παράγουν τα έγγραφα πρώτης προτεραιότητας που απαιτούνται για την ανάπτυξη των δραστηριοτήτων διάθεσης πλουτωνίου. Συμφωνήθηκε να εκτελεσθεί το έργο στο πλαίσιο της συμφωνίας Γαλλίας - Γερμανίας - Ρωσίας του 1998 και να υλοποιηθεί από την CEA (Commissariat à l'Energie Atomique - Επιτροπή Aτομικής Eνέργειας), η οποία θα συνάψει συμβάσεις με την GAN και με έμπειρη(-ες) επιλεγμένη(-ες) κανονιστική(-ές) αρχή(-ές) της ΕΕ για την κατάρτιση και επανεξέταση των σχετικών κανονιστικών εγγράφων.Τον Ιανουάριο του 2001, κατά τη διάρκεια συναντήσεως που πραγματοποιήθηκε στη Μόσχα, οι GAN/STC υπέβαλαν τα "έγγραφα επιπέδου 3" που απαιτούνται για την αποστολή της διάθεσης πλουτωνίου και ακολούθησε συζήτηση επ' αυτών. Τα "έγγραφα επιπέδου 3" είναι ομοσπονδιακοί κανονισμοί· συμπληρώνονται, όπου απαιτείται, από "οδηγούς ασφαλείας επιπέδου 4". Μετά από τη συνάντηση στη Μόσχα, η GAN υπέβαλε ενημερωμένο κατάλογο των απαιτούμενων κανονιστικών εγγράφων. Ο κατάλογος αυτός συζητήθηκε εκ νέου σε συνάντηση ΕΕ και ΗΠΑ στο Παρίσι, το Μάρτιο του 2001, δεδομένου ότι έκαστο των μερών είχε αποφασίσει να συμβάλει οικονομικά ώστε να στηρίξει την GAN.Τα έγγραφα που θα υποβληθούν, θα εκπονηθούν ειδικά ώστε να αναφέρονται στο πλαίσιο της αποστολής διάθεσης οπλικού πλουτωνίου (WGP). Τα αποτελέσματα των συναντήσεων στη Μόσχα και στο Παρίσι συνιστούν τη βάση και την αιτιολόγηση αυτού του έργου συνέχισης που προτείνεται εδώ, στο πλαίσιο του προϋπολογισμού της κοινής δράσης 1999/878/ΚΕΠΠΑ για το 2001.1.2. Πεδίο των προς υλοποίηση δραστηριοτήτων στο πλαίσιο του έργουΣύμφωνα με τις διαβουλεύσεις που πραγματοποιήθηκαν προ του έργου μεταξύ της ρωσικής και της αμερικανικής πλευράς, η ΕΕ θα χρηματοδοτήσει την κατάρτιση από τις GAN/STC των αναγκαίων κανονιστικών εγγράφων 12-16. Η κατάρτιση των υπολοίπων εγγράφων από τις GAN/STC θα χρηματοδοτηθεί είτε από το Υπουργείο Ενέργειας των Ηνωμένων Πολιτειών (USDOE) είτε από τη Ρωσική Ομοσπονδία, χωρίς να υπάρξουν αλληλεπικαλύψεις στις προσπάθειες των εταίρων. Η ΕΕ θα χρηματοδοτήσει επίσης την επανεξέταση των εγγράφων από επιλεγείσα(-ες) κανονιστική(-ές) αρχή(-ές) της ΕΕ.2. ΣτόχοςΓενικός στόχοςΝα αναπτυχθεί μια κανονιστική βάση για την ασφαλή διάθεση WGP στη Ρωσική Ομοσπονδία.Σκοπός του έργουΝα καταρτισθούν από την GAN τα κανονιστικά έγγραφα που θα καθορίζουν τις απαιτήσεις ασφαλείας και θα χρησιμεύουν ως βάση στη διαδικασία χορήγησης αδειών για τις εγκαταστάσεις και τις δραστηριότητες που προβλέπονται ειδικά για την αποστολή διάθεσης του πλουτωνίου.Αποτελέσματα του έργουΤο μετρήσιμο αποτέλεσμα του έργου είναι τα κανονιστικά έγγραφα που θα καταρτίσουν οι GAN/STC, σχολιασμένα από την (τις) επιλεγείσα(-ες) κανονιστική(-ές) αρχή(-ές) της ΕΕ. Η εξόφληση των GAN/STC θα πραγματοποιηθεί μόνο μετά από την τυπική έγκριση των εγγράφων από την GAN.3. ΔιάρκειαΗ πρώτη σύμβαση με τις GAN/STC για τα πρώτα έγγραφα (βάσει των υφιστάμενων δημοσιονομικών υποχρεώσεων) αναμένεται να υπογραφεί τον Ιούλιο του 2001.Η συμφωνία χρηματοδότησης μεταξύ της Ευρωπαϊκής Επιτροπής και του εκτελεστικού φορέα για την εφαρμογή του εν λόγω έργου αναμένεται να υπογραφεί το δεύτερο εξάμηνο του 2001. Οι επακόλουθες συμβάσεις μεταξύ του εκτελεστικού φορέα και των GAN/STC και των κανονιστικών αρχών της ΕΕ στο πλαίσιο του προϋπολογισμού για το 2001, αναμένεται να υπογραφούν στα τέλη του 2001.Η αναμενόμενη συνολική διάρκεια των εργασιών κατάρτισης, επανεξέτασης και εφαρμογής ανέρχεται σε δύο έτη. Το έργο θα ολοκληρωθεί έως την ημερομηνία λήξης της κοινής δράσης 1999/878/ΚΕΠΠΑ, στις 4 Ιουνίου 2003.Η αξιολόγηση των εργασιών προτείνεται να πραγματοποιηθεί έξι μήνες μετά την υπογραφή της σύμβασης με τις GAN/SEC.4. ΔικαιούχοςΔικαιούχος του έργου είναι η GAN. Το αποτελούμενο από τεχνικούς συμβούλους προσωπικό της αναμένεται να ολοκληρώσει τις τεχνικές εργασίες βάσει απευθείας σύμβασης με τον εκτελεστικό φορέα της ΕΕ. Πριν από την εξόφληση, η GAN θα πρέπει να εγκρίνει τις εργασίες. Η GAN θα ορίσει έναν υψηλόβαθμο υπάλληλό της ως πρόσωπο επαφής (ο οποίος δεν θα χρηματοδοτείται από το έργο) που θα διαθέτει επαρκή προσόντα και θα φέρει ρητώς την ευθύνη να διασφαλίζει την αποτελεσματική συνεργασία με τον εκτελεστικό φορέα. Αυτό θα διευκολύνει την πρόσβαση στις πληροφορίες που είναι αναγκαίες για την επιτυχή εκτέλεση του έργου.5. Οργανισμός που θα αναλάβει την υλική και οικονομική εκτέλεσηΔεδομένου ότι το έργο αυτό αποτελεί συνέχιση και επέκταση του έργου που χρηματοδοτήθηκε από τους προϋπολογισμούς της ΕΕ για το 1999 και το 2000, προτείνεται το ίδιο σχέδιο εφαρμογής:- χρηματοδοτική συμφωνία μεταξύ της Ευρωπαϊκής Επιτροπής και του γαλλικού Υπουργείου Εξωτερικών,- ανάθεση της υλικής και οικονομικής εκτέλεσης από το γαλλικό Υπουργείο Εξωτερικών στην CEA, η οποία θα εκτελεί καθήκοντα εκτελεστικού φορέα,- απευθείας συμβάσεις με το προσωπικό των GAN/STC για τις εργασίες που θα πρέπει να εκτελέσει η ρωσική πλευρά και απευθείας συμβάσεις με την (τις) έμπειρη(-ες) επιλεγμένη (-ες) κανονιστική(-ές) αρχή(-ές) της ΕΕ για τις εργασίες επανεξέτασης.6. Συμβολή τρίτων μερώνΌπως αναφέρθηκε πιο πάνω, το USDOE θα χρηματοδοτήσει ένα μέρος του έργου κατάρτισης των κανονιστικών εγγράφων των GAN/STC. Μέσω αυτής της πηγής θα χρηματοδοτηθούν 10-12 έγγραφα.Υπάρχει ιδιαίτερα στενή συνεργασία μεταξύ της αμερικανικής και της ευρωπαϊκής πλευράς σχετικά με το συγκεκριμένο θέμα, η οποία θα εμποδίσει τις αλληλεπικαλύψεις και θα διασφαλίσει πλήρη συμπληρωματικότητα. Παρεμφερείς προσεγγίσεις θα ακολουθηθούν για την ανάθεση των εργασιών στις GAN/STC.7. Απαιτούμενα μέσαΜε βάση την εκτίμηση της αμερικανικής πλευράς, το εργατικό δυναμικό που χρειάζεται η GAN για την κατάρτιση ενός εγγράφου ανέρχεται κατά μέσον όρο σε 4 ανθρωπομήνες, περιλαμβανομένου του πρώτου σχεδίου και των σχολίων. Επιπλέον, θα υπάρξουν ορισμένα γραμματειακά και διαχειριστικά γενικά έξοδα. Ο αριθμός αυτός αποτελεί απλώς εκτίμηση και εξαρτάται από το πεδίο του κάθε εγγράφου.Η ΕΕ θα χρηματοδοτήσει 12-19 έγγραφα, ίσως και περισσότερα εάν αυτό κριθεί αναγκαίο.Η ΕΕ προτίθεται επίσης να χρηματοδοτήσει την επανεξέταση 38 εγγράφων από την (τις) επιλεγείσα(-ες) κανονιστική(-ές) αρχή(-ές) της ΕΕ. Κατά μέσο όρο, η επανεξέταση θα απαιτεί 2 ανθρωποεβδομάδες.Τα έγγραφα που θα υποβάλουν οι GAN/STC θα είναι συνταγμένα στα ρωσικά. Θα απαιτηθεί η μετάφρασή τους στην αγγλική.Ενδέχεται επίσης να απαιτηθεί η διεξαγωγή ορισμένων συναντήσεων, με τα έξοδα ταξιδιού που αυτές συνεπάγονται, για τη διευκρίνιση συγκεκριμένων σημείων.8. Ποσό δημοσιονομικής αναφοράς για την κάλυψη των δαπανών του έργουΠροϋπολογισμός: 1300000 ευρώΤο ποσό αυτό αναμένεται να καλύψει την ολοκλήρωση των εργασιών σύνταξης, επανεξέτασης και έναρξης ισχύος των 38 κανονισμών που προτείνει η GAN, υπό την προϋπόθεση ότι η αμερικανική και η ρωσική χρηματοδότηση θα καταβληθεί άμεσα, όπως αναμένεται.Οι λεπτομέρειες της εντολής καθηκόντων θα αποτελέσουν αντικείμενο διαπραγματεύσεων με τους αφορώμενους αναδόχους.ΠΑΡΑΡΤΗΜΑ ΙΙΣΤΗΡΙΞΗ ΓΙΑ ΜΕΛΕΤΕΣ ΚΑΙ ΠΕΙΡΑΜΑΤΙΚΕΣ ΜΕΛΕΤΕΣ ΓΙΑ ΕΠΙΔΕΙΞΗ ΚΑΙ ΧΟΡΗΓΗΣΗ ΑΔΕΙΩΝ ΟΣΟΝ ΑΦΟΡΑ ΤΑ ΚΑΥΣΙΜΑ ΜΕ ΜΕΙΚΤΑ ΟΞΕΙΔΙΑ (ΜΟΧ)1. Περιγραφή1.1. ΙστορικόΔυνάμει της αμερικανορωσικής διακυβερνητικής συμφωνίας του Σεπτεμβρίου 2000, έκαστο των μερών θα διαθέσει 34 τόνους οπλικού πλουτωνίου (WGP). Η Ρωσική Ομοσπονδία δήλωσε ότι προτίθεται να υλοποιήσει τις δεσμεύσεις της μετατρέποντας το WGP σε καύσιμο ΜΟΧ για αντιδραστήρες. Πριν από αυτό, πρέπει να διεξαχθούν πολυάριθμες μελέτες και πειράματα προκειμένου να διαπιστωθεί η εφικτότητα και να αποτελέσουν τη βάση για τη διαδικασία χορήγησης αδειών.Το όλο πρόγραμμα για την επίδειξη ΜΟΧ εκπονήθηκε από το Ινστιτούτο Bochvar, εγκρίθηκε από τη Minatom στις 16 Οκτωβρίου 2000 και έγινε αποδεκτό από τον κ. Dmitriev, της Αρχής Ασφαλείας Gosatomnadzor (GAN) στις 18 Οκτωβρίου 2000. Η ρωσική πλευρά εκτιμά το κόστος του προγράμματος αυτού σε 33000000 USD.Προτείνεται η ΕΕ να εξακολουθήσει να επικεντρώνει την προσοχή της σε δύο απαιτούμενες μελέτες και πειράματα:Η πρώτη αφορά τη δοκιμή τριών LTA (μολύβδινων δοκιμαστικών συναρμογών καυσίμου) σε έναν ρωσικό αντιδραστήρα VVER (Balakovo). Δεδομένου ότι εξετάζει τις σχετικές με τα καύσιμα πτυχές για τρεις LTA κατ' ανώτατο όριο, η μελέτη αυτή αναφέρεται επίσης ως "πρόγραμμα των τριών LTA".Η δεύτερη μελέτη της ΕΕ αφιερώνεται στις πτυχές που άπτονται των αντιδραστήρων, περιλαμβανομένων των μελετών και των πειραμάτων που απαιτούνται για την επικύρωση των κωδίκων υπολογισμού που χρησιμοποιούνται για μελέτες ασφαλείας.Αμφότερα τα προγράμματα έχουν κρίσιμη σημασία για την έγκαιρη υλοποίηση της αποστολής διάθεσης WGP και αποτελούν αναγκαία στάδια στη διαδικασία ασφαλείας και χορήγησης αδειών για τη χρήση καυσίμου ΜΟΧ σε ρωσικούς αντιδραστήρες.Στο πλαίσιο της κοινής δράσης 1999/878/ΚΕΠΠΑ της ΕΕ, έχουν καταβληθεί 1300000 ευρώ για την έναρξη των προαναφερθέντων προγραμμάτων.- Έχουν διατεθεί 1000000 ευρώ για τη χρηματοδότηση του σχεδιασμού και της κατασκευής των πειραματικών εγκαταστάσεων που απαιτούνται για την πραγματοποίηση των δοκιμών επικύρωσης των κωδίκων υπολογισμού που θα χρησιμοποιηθούν προκειμένου να καταδειχθεί η ασφαλής χρήση ΜΟΧ σε αντιδραστήρες VVER. Εντούτοις, η απόφαση για τη συνέχιση αυτού του τμήματος του έργου εξαρτάται από την επίδειξη, μέσω μιας μικρής μελέτης σκοπιμότητας, της αναγκαιότητας κατασκευής αυτών των εγκαταστάσεων.- Έχουν διατεθεί 300000 ευρώ για τη χρηματοδότηση των αρχικών φάσεων του προγράμματος επίδειξης του καυσίμου ΜΟΧ που εκπόνησε το Bochvar, με την εναλλακτική δυνατότητα το πρόγραμμα να επεκταθεί σε περισσότερες φάσεις για 1 επιπλέον εκατομμύριο ευρώ, εάν προκύψει ότι οι προαναφερθείσες πειραματικές εγκαταστάσεις δεν είναι αναγκαίες σε αυτό το πρώιμο στάδιο του πειραματικού προγράμματος.Το παρόν έργο προτίθεται να συνεχίσει τη χρηματοδότηση περαιτέρω φάσεων του προγράμματος επίδειξης ΜΟΧ που εκπόνησε το Bochvar, ενέκρινε η Minatom και αποδέχθηκε η GAN. Η υλοποίηση θα ακολουθήσει μία από τις δύο πιθανές πορείες, αναλόγως του εάν θα αποφασισθεί η κατασκευή καίριων εγκαταστάσεων ενόψει της διεξαγωγής των απαραίτητων πειραμάτων.Η ασφαλής και τεχνικώς υγιής υλοποίηση των ρωσικών δεσμεύσεων όσον αφορά τη διάθεση WGP, αποτελεί ζήτημα προτεραιότητας για την κοινή δράση. Υπό αυτό το πρίσμα, το εν λόγω έργο αιτιολογείται ως αναγκαίο. Το έργο θα πρέπει να ξεκινήσει χωρίς καθυστέρηση ώστε να τηρηθούν τα χρονοδιαγράμματα σχετικά με την καταστροφή που περιέχονται στην αμερικανορωσική συμφωνία του Σεπτεμβρίου 2000.Το Συμβούλιο θα ενημερωθεί σε εύθετο χρόνο σχετικά με το κατά πόσο είναι δυνατό το έργο να πραγματοποιηθεί σύμφωνα με τα προβλεπόμενα στο σημείο 2.2 της εντολής καθηκόντων της κοινής δράσης 1999/878/ΚΕΠΠΑ, ή εάν θα επιλεγεί η εναλλακτική στρατηγική που σκιαγραφείται στο παράρτημα ΙΙ της σύμβασης μεταξύ της Ευρωπαϊκής Επιτροπής και του γαλλικού εκτελεστικού φορέα, βάσει μελέτης εφικτότητας.1.2. Πεδίο των προς υλοποίηση δραστηριοτήτων στο πλαίσιο του έργου.α) Στην περίπτωση που κριθεί αναγκαία η κατασκευή των καίριων εγκαταστάσεων για την επικύρωση των κωδίκων και χρησιμοποιηθεί το 1000000 ευρώ από τους προϋπολογισμούς του 1999 και του 2000, το κονδύλι των 300000 ευρώ από τον προϋπολογισμό του 2000 θα χρησιμοποιηθεί για τις τρεις πρώτες φάσεις του "προγράμματος 3 LTA". Σε αυτή την περίπτωση, το υφιστάμενο έργο ύψους 1500000 ευρώ θα συμπληρώσει τη χρηματοδότηση περαιτέρω φάσεων του "προγράμματος 3 LTA".Οι φάσεις του "προγράμματος 3 LTA" που έχουν προσδιορισθεί καλύπτουν:- τις τεχνικές προδιαγραφές για τις συναρμογές καυσίμου και την κατάρτιση τεχνικής τεκμηρίωσης για το προσχέδιο σχετικά με τις φύσιγγες ΜΟΧ και τις βραχείες ράβδους,- την τεχνική τεκμηρίωση για τον προκαταρτικό σχεδιασμό των φυσίγγων ΜΟΧ, την τεχνική τεκμηρίωση για τον προκαταρτικό σχεδιασμό των βραχειών ράβδων,- τον προσδιορισμό κριτηρίων αποδοχής για φυσιολογικές/μη φυσιολογικές/απροσδόκητες σύντομες αναλύσεις,- την ανάπτυξη προγράμματος ακτινοβόλησης σε δοκιμαστικούς αντιδραστήρες MIR/BIGR,- την ανάπτυξη προγράμματος για πειράματα μετά την έκθεση σε ακτινοβολία,- τις τεχνικές προδιαγραφές για την πειραματική παρασκευή ράβδων για τους αντιδραστήρες VVER 1000,- καθορισμό των εγκαταστάσεων αντιδραστήρων και τροποποιήσεις των κτιριακών εγκαταστάσεων για τη φόρτωση των πειραματικών συναρμογών καυσίμου,- παρασκευή φυσίγγων καυσίμου ΜΟΧ και βραχειών ράβδων για την ακτινοβόλησή τους στους αντιδραστήρες MIR και BIGR,- εκσυγχρονισμό του εξοπλισμού και τροποποίηση της διαδικασίας αναλυτικού ελέγχου.β) Αν οι καίριες εγκαταστάσεις δεν κατασκευασθούν σε αυτό το στάδιο, το 1300000 ευρώ από τους προϋπολογισμούς του 1999 και του 2000 θα χρησιμοποιηθεί εξ ολοκλήρου για το πρόγραμμα επίδειξης καυσίμου ΜΟΧ και για τη χρηματοδότηση διαφόρων φάσεων του "προγράμματος 3 LTA".Στην περίπτωση αυτή το υφιστάμενο έργο θα χρηματοδοτήσει πρόσθετες δραστηριότητες:- προετοιμασία της γραμμής παραγωγής δισκίων καυσίμου ΜΟΧ,- εκσυγχρονισμός και προετοιμασία γραμμής επεξεργασίας για την παρασκευή φυσίγγων και βραχειών ράβδων,- εκπόνηση τεχνικών προδιαγραφών και σχεδιασμός εγκατάστασης για την παρασκευή πειραματικών ράβδων καυσίμου για τα 3 LTA,- σύνταξη εγγράφων για τη χορήγηση των αδειών,- εκπόνηση τεχνικών προδιαγραφών για τον τόπο παρασκευής δισκίων και ράβδων,- εκπόνηση τεχνικών προδιαγραφών για τον εξοπλισμό,- σχεδιασμός του εξοπλισμού και του τόπου παρασκευής.2. ΣτόχοιΓενικός στόχοςΝα αναπτυχθεί περαιτέρω, με βάση τα αποτελέσματα της συνιστώσας 2 του έργου για τη διάθεση του πλουτωνίου, η ικανότητα καταστροφής πλουτωνίου σε ρωσικούς αντιδραστήρες.Σκοπός του έργουΝα εκπονηθούν μελέτες και πειράματα που θα καταδεικνύουν την δυνατότητα της διάθεσης πλουτωνίου υπό μορφή καυσίμου ΜΟΧ για αντιδραστήρες, και θα προωθούν την τοποθέτηση τριών μολύβδινων δοκιμαστικών συναρμογών καυσίμου σε έναν ρωσικό αντιδραστήρα VVER στο Balakovo.Το παρόν έργο έχει επιλέξει αρκετά ειδικά στάδια προτεραιότητας από το "πρόγραμμα των 3 LTA", λαμβάνοντας υπόψη το χρονοδιάγραμμα της παρούσας κοινής δράσης 1999/878/ΚΕΠΠΑ (λήξη στις 4 Ιουνίου 2003).Αποτελέσματα του έργουΤα αποτελέσματα των διαφόρων δραστηριοτήτων (π.χ. εκθέσεις, εγκατεστημένος εξοπλισμός) περιγράφονται στο σημείο 1.2.3. ΔιάρκειαΟι δραστηριότητες επιλέχθηκαν από το "πρόγραμμα των 3 LTA" ώστε να καταστεί δυνατή η υλοποίησή τους πριν από τις 4 Ιουνίου 2003, οπότε και λήγει η κοινή δράση 1999/878/ΚΕΠΠΑ. Αν η χρηματοδοτική συμφωνία μεταξύ της Ευρωπαϊκής Επιτροπής και του εκτελεστικού φορέα υπογραφεί το δεύτερο εξάμηνο του 2001, η προβλεπόμενη διάρκεια για την υλοποίηση του έργου είναι 18 μήνες.Έξι μήνες μετά από την ανάθεση της πρώτης σύμβασης εφαρμογής θα πραγματοποιηθεί ενδιάμεση επανεξέταση προκειμένου να αξιολογηθεί η αποτελεσματικότητα και, εάν απαιτείται, να ληφθούν διορθωτικά μέτρα.4. ΔικαιούχοςΔικαιούχος του έργου αυτού είναι η Ρωσική Minatom. Η Minatom θα ορίσει έναν υψηλόβαθμο υπάλληλό της ως πρόσωπο επαφής (ο οποίος δεν θα χρηματοδοτείται από το έργο) που θα διαθέτει επαρκή προσόντα και θα φέρει ρητώς την ευθύνη να διασφαλίζει την αποτελεσματική συνεργασία με τον εκτελεστικό φορέα. Αυτό θα διευκολύνει την πρόσβαση στις πληροφορίες που απαιτούνται για την επιτυχή εκτέλεση του έργου.5. Οργανισμός που θα αναλάβει την υλική και οικονομική εκτέλεσηΤο έργο αυτό αποτελεί συνέχιση και επέκταση του έργου που χρηματοδοτήθηκε από τους προϋπολογισμούς της ΕΕ για το 1999 και το 2000. Προτείνεται συνεπώς το ίδιο σχέδιο εφαρμογής:- χρηματοδοτική συμφωνία μεταξύ της Ευρωπαϊκής Επιτροπής και του γαλλικού Υπουργείου Εξωτερικών,- ανάθεση της υλικής και οικονομικής εκτέλεσης από το Υπουργείο Εξωτερικών στην CEA, η οποία θα αναλάβει καθήκοντα εκτελεστικού φορέα,- ανάθεση συμβάσεων από την CEA σύμφωνα με τους κανόνες που περιγράφονται στη χρηματοδοτική συμφωνία για τους προϋπολογισμούς του 1999 και του 2000. Σε περίπτωση πρόσκλησης για την υποβολή προσφορών ακολουθούνται οι κανόνες της Ευρωπαϊκής Επιτροπής.6. Συμβολή τρίτων μερώνΗ CEA θα είναι υπεύθυνη για τη διασφάλιση πλήρους συνοχής και για την αποφυγή αλληλεπικαλύψεων με δραστηριότητες που χρηματοδοτούνται βάσει του τριμερούς προγράμματος Γαλλίας - Γερμανίας - Ρωσίας και του διμερούς προγράμματος ΗΠΑ - Ρωσίας.7. Απαιτούμενα μέσαΟι λεπτομέρειες όσον αφορά το απαιτούμενο ανθρώπινο δυναμικό και το κόστος εξοπλισμού θα δοθούν μόνο μετά από διεξοδική επανεξέταση των ρωσικών στοιχείων από τον εκτελεστικό φορέα. Τα στοιχεία που χρησιμοποιήθηκαν σε αυτό το στάδιο αποτελούν εκτίμηση της ρωσικής πλευράς.8. Ποσό δημοσιονομικής αναφοράς για την κάλυψη των δαπανών της δράσηςΜε βάση τα ρωσικά στοιχεία που περιέχονται στο "πρόγραμμα 3 LTA" το έργο, ανεξαρτήτως του εάν κριθούν αναγκαίες οι καίριες εγκαταστάσεις, υπολογίζεται σε 1500000 ευρώ. Τα χρηματοδοτικά αυτά ποσά συμπληρώνουν το 1300000 ευρώ που έχει ήδη δεσμευθεί βάσει των προϋπολογισμών του 1999 και του 2000.ΠΑΡΑΡΤΗΜΑ ΙΙΙΑΠΟ ΚΟΙΝΟΥ ΜΕΛΕΤΗ ΕΦΙΚΤΟΤΗΤΑΣ ΓΙΑ ΤΗΝ ΑΚΙΝΗΤΟΠΟΙΗΣΗ ΡΩΣΙΚΩΝ ΑΠΟΒΛΗΤΩΝ ΠΟΥ ΠΕΡΙΕΧΟΥΝ ΟΠΛΙΚΟ ΠΛΟΥΤΩΝΙΟ1. Περιγραφή1.1. ΙστορικόΗ αμερικανορωσική διακυβερνητική συμφωνία του Σεπτεμβρίου 2000 έφερε στο προσκήνιο τη μεγάλη πρόκληση που συνιστά η ύπαρξη μεγάλων αποθεμάτων οπλικού πλουτωνίου (WGP) και το ζήτημα της διάθεσής τους. Για τη διαχείριση των 34 μετρικών τόνων WGP που τους αναλογούν, οι ΗΠΑ προτίθενται να χρησιμοποιήσουν ένα μείγμα της μεθόδου ΜΟΧ και της ακινητοποίησης. Η Ρωσική Ομοσπονδία δήλωσε ότι προτίθεται να χρησιμοποιήσει τη μέθοδο ΜΟΧ για το χειρισμό των 34 πρώτων τόνων που θα υποβληθούν σε επεξεργασία δυνάμει της αμερικανορωσικής συμφωνίας. Είναι σαφές ότι η τεχνολογία θα διαδραματίσει σημαντικό ρόλο στο πλαίσιο της συμφωνίας. Η Ρωσική Ομοσπονδία ενδιαφέρεται να αναζητήσει τις καλύτερες δυνατές χρήσεις για την τεχνολογία ακινητοποίησης, καθώς και διάφορες τεχνολογικές εναλλακτικές δυνατότητες και τρόπους και μέσα ώστε η διάθεση να καθίσταται μη αναστρέψιμη. Υπάρχει κάποια συνεργασία μεταξύ Ρώσων και Γερμανών επιστημόνων.Στις 19 Απριλίου 2001 η "ομάδα κοινής δράσης" της Ευρωπαϊκής Επιτροπής φιλοξένησε στις Βρυξέλλες συνάντηση για την προκαταρκτική ανάπτυξη του έργου παραβρέθηκαν σε αυτήν εμπειρογνώμονες από τη Γερμανία (GRS), το Βέλγιο (Belgonucleaire και Ondraf), το Ηνωμένο Βασίλειο (UKAEA), τη Σουηδία (FOI) και τη Γαλλία (CEA). Μετά από την εισαγωγή της Επιτροπής, ο Γερμανός αντιπρόσωπος συνόψισε τις προκαταρκτικές συζητήσεις που έχουν πραγματοποιηθεί μεταξύ Γερμανών και Ρώσων εμπειρογνωμόνων και διένειμε προκαταρκτική πρόταση για πιθανό έργο, η οποία συντάχθηκε με βάση αυτές τις διμερείς συζητήσεις. Σημείωσε ότι, κατά πάσα πιθανότητα, δύο πηγές ρωσικών αποβλήτων που περιέχουν WGP θα αποτελέσουν αντικείμενο ακινητοποίησης, ήτοι 1) ιλύς και 2) απόβλητα προερχόμενα από την παραγωγή καυσίμου ΜΟΧ.Ιλύς: Σύμφωνα με τις ρωσικές πηγές, στη Ρωσική Ομοσπονδία βρίσκονται αποθηκευμένοι 15 τόνοι αποβλήτων/ιλύος που περιέχουν μέχρι 1,2 τόνους WGP, ουράνιο και άλλα υλικά. Οι εργασίες της ΕΕ θα μπορούσαν να συντελέσουν στον ακριβέστερο προσδιορισμό του περιεχομένου και της μορφής αυτών των αποβλήτων και να αποτελέσουν τη βάση για την ανάπτυξη μιας στρατηγικής για τη διάθεσή τους.Σε αυτή τη συνάρτηση, η ΕΕ θα μπορούσε να διεξαγάγει μια πολυπαραμετρική μελέτη για τον προσδιορισμό της καλύτερης εναλλακτικής δυνατότητας, αφού σταθμιστούν παράμετροι όπως οι επιπτώσεις στο περιβάλλον, ο κίνδυνος διάδοσης και το κόστος.Απόβλητα ΜΟΧ: Κατά τη διαδικασία μετατροπής του WGP από μεταλλική μορφή σε μορφή οξειδίου πλουτωνίου και κατά τη διαδικασία παρασκευής καυσίμου ΜΟΧ, θα παράγονται ορισμένα απόβλητα τα οποία θα περιέχουν κατάλοιπα WGP. Τα απόβλητα αυτά είναι επίσης δυνατό να ακινητοποιούνται.ΑιτιολόγησηΗ διάθεση WGP στη Ρωσική Ομοσπονδία αποτελεί προτεραιότητα για την ΕΕ στο πλαίσιο της κοινής δράσης και διεξάγει σειρά μελετών και πειραματικών μελετών σε αυτόν τον τομέα. Είναι πιθανό ότι η ακινητοποίηση θα διαδραματίσει σημαντικό ρόλο στη μελλοντική μίξη τεχνολογιών για τη διάθεση του πλουτωνίου, ιδίως δε όσον αφορά την ιλύ και τα απόβλητα ΜΟΧ και η ΕΕ έχει ενδιαφέρεται έντονα να υλοποιήσει ένα έργο σε αυτόν τον τομέα.1.2. Πεδίο των προς υλοποίηση δραστηριοτήτων στο πλαίσιο του έργουΣυνάντηση μεταξύ της ομάδας εμπειρογνωμόνων της ΕΕ και της ρωσικής πλευράς προκειμένου να καθοριστεί το είδος των αποβλήτων που θα πρέπει να αποτελέσουν τον κύριο στόχο της μελέτης για την ακινητοποίηση.Στην περίπτωση της ιλύος:Χαρακτηρισμός του πλουτωνίου που περιέχεται στην ιλύ (προσδιορισμός του περιεχομένου πλουτωνίου και ουρανίου και ισοτοπική σύνθεση, περιεχόμενο προϊόντων σχάσης, ακτίνα δράσης και επίπεδο ακτινοβολίας, φυσική και χημική σύνθεση κ.λπ.)· χαρακτηρισμός των δοχείων/περιεκτών (τοποθεσία των χώρων αποθήκευσης, είδος και αριθμός των δοχείων/περιεκτών αποθήκευσης, σχεδιαστικά χαρακτηριστικά, συστήματα που προβλέπονται για την απομάκρυνση της ιλύος και τον καθαρισμό των δοχείων, απαιτούμενη προστασία κ.λπ.) ανταλλαγή εμπειρίας σχετικά με την αποθήκευση (ενδεχόμενη μόλυνση λόγω διαρροών ή αδέξιου χειρισμού, άλλα περιστατικά σχετικά με την ασφάλεια, ειδικά τεχνικά χαρακτηριστικά κ.λπ.)· ανάπτυξη προσέγγισης για στρατηγική σχετικά με τον τρόπο χειρισμού αυτών των αποβλήτων (προσδιορισμός μοντέλου -πολυπαραμετρικού ή άλλου- το οποίο θα μπορεί να κρίνει τα πλεονεκτήματα και τα μειονεκτήματα διαφόρων μεθόδων χειρισμού και να επιλέγει την καλύτερη).Στην περίπτωση αποβλήτων ΜΟΧ:Ανταλλαγή πληροφοριών και προκαταρκτικός σχεδιασμός μεθόδων και τεχνικών για το χειρισμό των αποβλήτων και τη διαδικασία μετατροπής και παρασκευής ΜΟΧ που περιέχουν κατάλοιπα WGP.2. ΣτόχοιΓενικός στόχοςΗ Ρωσική Ομοσπονδία έχει αυξήσει την ικανότητά της όσον αφορά την ακινητοποίηση WGP κατά τρόπο που να αποκλείει τη διάδοσή του, μέσω ενός πρώτου συνεργατικού έργου στο οποίο συμμετέχουν εμπειρογνώμονες της ΕΕ και της Ρωσίας.Σκοπός του έργουΗ Ρωσική Ομοσπονδία έχει την ικανότητα να χρησιμοποιεί μεθόδους και τεχνικές ακινητοποίησης για τη διάθεση του πλουτωνίου κατά τρόπο που να αποκλείει τη διάδοση, οι οποίες πληρούν προδιαγραφές ασφαλείας και περιβαλλοντικής προστασίας, αντίστοιχες εκείνων που ισχύουν στην Ευρώπη.Αποτελέσματα του έργουΈγγραφο που θα χρησιμοποιήσει πρακτικώς η Ρωσική Ομοσπονδία, στο οποίο θα περιέχεται στρατηγική για τον χειρισμό αποβλήτων που περιέχουν πλουτώνιο.3. ΔιάρκειαΈνα έτος.4. ΔικαιούχοςΔικαιούχος του έργου θα είναι η Ρωσική Minatom. Η Minatom θα ορίσει έναν υψηλόβαθμο υπάλληλό της ως πρόσωπο επαφής (ο οποίος δεν θα χρηματοδοτείται από το έργο) που θα διαθέτει επαρκή προσόντα και θα φέρει ρητώς την ευθύνη να διασφαλίζει την αποτελεσματική συνεργασία με τον εκτελεστικό φορέα. Αυτό θα διευκολύνει την πρόσβαση στις πληροφορίες που απαιτούνται για την επιτυχή εκτέλεση του έργου.5. Οργανισμός που θα αναλάβει την υλική και οικονομική εκτέλεσηΜέσω διμερούς συμφωνίας μεταξύ της Γερμανίας και της Ρωσικής Ομοσπονδίας (προς επιβεβαίωση).Τα μέλη της ομάδας εμπειρογνωμόνων της ΕΕ για την ακινητοποίηση, αναμένεται να λειτουργήσουν είτε ως ανάδοχος είτε, συλλογικά, ως συντονιστική ομάδα του έργου.6. Συμβολή τρίτων μερώνΈχουν ήδη διεξαχθεί ορισμένες μελέτες στον τομέα της ακινητοποίησης μεταξύ Αμερικανών και Ρώσων εμπειρογνωμόνων. Οι μελέτες αυτές θα αναλυθούν στην αρχή του έργου.Η ομάδα επαφής εμπειρογνωμόνων του Διεθνούς Οργανισμού Ατομικής Ενέργειας (ΔΟΑΕ) σχετικά με τους χώρους τοποθέτησης αποβλήτων έχει συλλέξει πολλές πληροφορίες σχετικά με τα ραδιενεργά απόβλητα στη Ρωσική Ομοσπονδία. Θα πραγματοποιηθούν επίσης επαφές.Στην περίπτωση των αποβλήτων ΜΟΧ, θα διασφαλιστεί η συμπληρωματικότητα με τα έργα που βρίσκονται υπό εξέλιξη στο πλαίσιο της συμφωνίας Γαλλίας-Γερμανίας-Ρωσίας και αφορούν την ανάπτυξη και τον σχεδιασμό τεχνολογιών σχετικά με τις εγκαταστάσεις μετατροπής και παρασκευής ΜΟΧ.7. Απαιτούμενα μέσαΧρηματοδότηση συναντήσεωνανάδοχος ΕΕ: 6 ανθρωπομήνεςπαράγοντες από τη ρωσική πλευρά: 2 ανθρωποέτη.8. Δημοσιονομικό ποσό αναφοράς για την κάλυψη των δαπανών της δράσηςΠροϋπολογισμός: 400000 ευρώ.ΠΑΡΑΡΤΗΜΑ ΙVΣΤΗΡΙΞΗ ΠΡΟΣ ΤΗ ΡΩΣΙΚΗ ΥΠΗΡΕΣΙΑ ΠΥΡΟΜΑΧΙΚΩΝ (RAA) ΠΡΟΚΕΙΜΕΝΟΥ ΝΑ ΕΚΠΛΗΡΩΣΕΙ ΤΙΣ ΥΠΟΧΡΕΩΣΕΙΣ ΠΟΥ ΕΧΕΙ ΑΝΑΛΑΒΕΙ Η ΡΩΣΙΚΗ ΟΜΟΣΠΟΝΔΙΑ ΔΥΝΑΜΕΙ ΤΗΣ ΣΥΜΒΑΣΗΣ ΓΙΑ ΤΑ ΧΗΜΙΚΑ ΟΠΛΑ (CWC)1. Περιγραφή1.1. ΙστορικόΤον Οκτώβριο του 2000 η Ρωσική Υπηρεσία Πυρομαχικών (RAA) παρέλαβε την ευθύνη της καταστροφής των χημικών όπλων από το Υπουργείο Άμυνας. Η σύμβαση για τα χημικά όπλα (CWC) προβλέπει την πλήρη καταστροφή των 40000 τόνων ουσιών χημικών όπλων που έχουν αποθηκευτεί στη Ρωσική Ομοσπονδία πριν από το 2007, με ενδεχόμενη παράταση για μία ακόμη πενταετία, έως το 2012. Το κόστος της επιχείρησης έχει υπολογισθεί σε περίπου 6 δισεκατομμύρια USD.Μέχρι στιγμής βρίσκεται υπό κατασκευή μόνο η εγκατάσταση του Gorny. Ως ρεαλιστικός στόχος για την έναρξη λειτουργίας της ορίζεται το 2002. Ο σχεδιασμός των εγκαταστάσεων στο Shchuch'ye συνεχίζεται, όμως η κατασκευή τους δεν έχει ξεκινήσει ακόμη. Το αμερικανικό Κογκρέσο πάγωσε το 1999 την αμερικανική χρηματοδότηση για το Shchuch'ye επειδή δεν επληρούντο διάφοροι όροι, μεταξύ των οποίων η επιτυχής έκβαση του όλου εγχειρήματος στην οποία περιλαμβάνεται η βελτίωση των διαχειριστικών ικανοτήτων του αρμόδιου ρωσικού φορέα και η αύξηση της συγχρηματοδότησης από τη Ρωσική Ομοσπονδία και άλλα κράτη.Η μέχρι στιγμής στήριξη από την πλευρά της ΕΕ υπήρξε περιορισμένη σε σύγκριση με τα ποσά που έχουν εξαγγείλει οι ΗΠΑ. Εντούτοις, φαίνεται ότι η ευρωπαϊκή πλευρά δίνει νέα ώθηση, η οποία όμως παραμένει περιορισμένη σε σχέση με το σύνολο των χρηματοδοτικών αναγκών που αναφέρθηκαν πιο πάνω. Για το 2001, η Ρωσική Ομοσπονδία έχει δεσμεύσει 100000000 USD, ποσό εξαπλάσιο σε σχέση με τα προηγούμενα έτη και μεγαλύτερο από εκείνο που είχε θέσει το αμερικανικό Κογκρέσο ως όρο πριν να αποφασίσει την αναστολή της απόφασής του να δεσμεύσει τα κονδύλια για το Shchuch'ye. Από τη ρωσική πλευρά, έχει δημιουργηθεί μια κρατική επιτροπή για την καταστροφή των χημικών όπλων υπό την ηγεσία του κ. Kirienko, για να διευκολύνει το συντονισμό των οργανώσεων σε τοπικό επίπεδο. Η εν λόγω επιτροπή θα στηρίξει τη RAA στα καθήκοντα εφαρμογής που έχει αναλάβει.Η RAA εμφανίζεται στο προσκήνιο σε μία ιδιαίτερη δύσκολη περίοδο, κατά την οποία οι προθεσμίες της CWC δεν τηρούνται και η διεθνής κοινότητα επανεξετάζει τη χρηματοδοτική της στήριξη. Θα πρέπει να δημιουργήσει μια γενική και μια λεπτομερή εικόνα για προγράμματα και έργα, βασιζόμενη σε μια ρεαλιστική και αξιόπιστη τεχνική και χρηματοδοτική προσέγγιση. Με τη βοήθεια της νεοσυσταθείσας κρατικής επιτροπής, θα πρέπει να προβεί στο συντονισμό των αφορώμενων ρωσικών οργανισμών σε ομοσπονδιακό, περιφερειακό και τοπικό επίπεδο. Θα πρέπει επίσης να ενημερώνει τη διεθνή κοινότητα και να επικοινωνεί μαζί της, ώστε να ενθαρρύνει πιθανές πιο εκτεταμένες χρηματοδοτικές συμβολές, χωρίς τις οποίες η εφαρμογή της CWC στη Ρωσική Ομοσπονδία κινδυνεύει σοβαρά.1.2. Πεδίο των προς υλοποίηση δραστηριοτήτων στο πλαίσιο του έργουΠαροχή τεχνικής βοήθειας στη RAA, ώστε να συντελέσει στην ενίσχυση των ικανοτήτων της σε δύο τομείς:i) αλληλεπίδραση με εξωτερικούς συνεισφέροντες- συντονισμός των διαφόρων έργων βοήθειας από την διεθνή κοινότητα,- μεταφορά των ρωσικών προτεραιοτήτων και σχεδίων για την καταστροφή των χημικών όπλων σε έγγραφα έργων και προγραμμάτων, τα οποία θα αποτελέσουν τη βάση για τεχνική συνεργασία με τη διεθνή κοινότητα, με τη χρήση σύγχρονων μέσων διαχείρισης έργων για:- προγραμματισμό και σχεδιασμό προσανατολισμένο στους στόχους,- ρεαλιστική αξιολόγηση και κατάρτιση προϋπολογισμού,- διαχείριση προγραμμάτων και έργων·ii) επικοινωνία με τοπικούς παράγοντες- παροχή βοηθείας όσον αφορά τους τρόπους και τα μέσα επικοινωνίας με την κοινή γνώμη στις οικείες περιφέρειες, σε συνεργασία με τις περιφερειακές και τοπικές αρχές.Η βοήθεια θα παρέχεται με τη μορφή συμβουλευτικής στήριξης στους προαναφερθέντες τομείς. Θα περιλαμβάνει φάση κατάρτισης η οποία θα επικεντρώνεται κατά κύριο λόγο στην πρακτική πτυχή της εργασίας επί πραγματικών προγραμμάτων και έργων. Μετά από τη φάση της κατάρτισης, θα ανατεθούν συμφωνηθέντα κατά προτεραιότητα καθήκοντα σε επιλεγμένα μέλη του προσωπικού της RAA. Ο σύμβουλος για την υλοποίηση των καθηκόντων θα παράσχει στήριξη. Τα επιλεγέντα καθήκοντα θα συνδέονται άμεσα με τις προτεραιότητες του ρωσικού προγράμματος. Ένα από αυτά τα καθήκοντα θα είναι η κατάρτιση εγγράφου από τη RAA, στο οποίο θα παρουσιάζεται συνολικός και ολοκληρωμένος σχεδιασμός και κοστολόγηση όλων των δραστηριοτήτων που πρέπει να αναληφθούν στη Ρωσική Ομοσπονδία για την εφαρμογή των απαιτήσεων της CWC. Το έγγραφο αυτό θα αποτελέσει αιτιολογημένη κοινή βάση για περαιτέρω επαφές μεταξύ της RAA και της διεθνούς κοινότητας.Η εταιρεία συμβούλων θα αξιολογήσει τις ανάγκες για κατάλληλα εργαλεία προκειμένου να βελτιωθούν οι ικανότητες της RAA όσον αφορά τον προγραμματισμό, σχεδιασμό, κοστολόγηση και κατάρτιση προϋπολογισμού, καθώς και την επικοινωνία στον συγκεκριμένο τομέα της καταστροφής χημικών όπλων. Τα βασικά στοιχεία αυτών των εργαλείων θα αγορασθούν και θα παραδοθούν.2. ΣτόχοιΓενικός στόχοςΓενικός στόχος είναι η RAA να αναλάβει τις ευθύνες της όσον αφορά την καταστροφή χημικών όπλων, σύμφωνα με τις δεσμεύσεις και της υποχρεώσεις που έχει αναλάβει η Ρωσία ως συμβαλλόμενο μέρος στη CWC. Έτσι, το έργο θα έχει ενισχύσει τη διαχείριση της διαδικασίας καταστροφής στη Ρωσική Ομοσπονδία.Το έργο δεν μειώνει ούτε αντικαθιστά την αποκλειστική ευθύνη της Ρωσικής Ομοσπονδίας όσον αφορά την εφαρμογή της CWC αντίθετα, ενισχύει τις ικανότητες της ίδιας της Ρωσικής Ομοσπονδίας ώστε να εκπληρώσει τις υποχρεώσεις της.Το έργο θα συμβάλει στη διασφάλιση της αποτελεσματικότητας των υφιστάμενων και μελλοντικών ευρωπαϊκών έργων βοήθειας στον εν λόγω τομέα, στην αύξηση της ευρωπαϊκής προβολής και στη βελτίωση της κατανόησης μεταξύ Ρωσικής Ομοσπονδίας και ΕΕ όσον αφορά τους τρόπους ενέργειας της Ρωσίας στον τομέα της καταστροφής των χημικών όπλων. Συνεπώς, το έργο συμπληρώνει κατά ιδανικό τρόπο έργα της ΕΕ που βρίσκονται σε εξέλιξη στους χώρους καταστροφής χημικών ουσιών και ανταποκρίνεται στους στόχους της κοινής δράσης 1999/878/ΚΕΠΠΑ.Σκοπός του έργουΗ RAA θα αυξήσει την ικανότητα αλληλεπίδρασής της με εξωτερικούς συνεισφέροντες και επικοινωνίας με τους τοπικούς παράγοντες.Αποτελέσματα του έργου1. Έγγραφο στο οποίο θα παρουσιάζεται ολοκληρωμένα ο συνολικός σχεδιασμός και το κόστος υλοποίησης των υποχρεώσεων που έχει αναλάβει η Ρωσική Ομοσπονδία σύμφωνα με την CWC, όσον αφορά την καταστροφή χημικών όπλων.2. Η RAA και το προσωπικό της είναι σε θέση να χρησιμοποιούν αποτελεσματικά τα εργαλεία προγραμματισμού, σχεδιασμού, κοστολόγησης και της κατάρτισης προϋπολογισμού.3. ΔιάρκειαΗ διάρκεια του έργου εκτιμάται σε ένα έτος.Το έργο αναμένεται να ξεκινήσει το πρώτο τρίμηνο του 2002. Θα ολοκληρωθεί έως την καταληκτική ημερομηνία της κοινής δράσης 1999/878/ΚΕΠΠΑ (Ιούνιος 2003).Έξι μήνες μετά από την έναρξη του σχεδίου θα πραγματοποιηθεί ανάλυση της αποτελεσματικότητας της εφαρμογής του. Με βάση την ανάλυση αυτή θα αποφασιστεί εάν το έργο θα συνεχιστεί ή εάν θα πρέπει να επανακαθοριστεί.4. ΔικαιούχοςΔικαιούχος του έργου αυτού είναι η RAA. Το προσωπικό της θα λάβει άμεσα μέρος στην εφαρμογή του έργου. Η RAA θα ορίσει έναν υψηλόβαθμο υπάλληλό της ως πρόσωπο επαφής (ο οποίος δεν θα χρηματοδοτείται από το έργο) που θα διαθέτει επαρκή προσόντα και θα φέρει ρητώς την ευθύνη να διασφαλίζει την αποτελεσματική συνεργασία με τον εκτελεστικό φορέα. Θα διασφαλίζεται η απαιτούμενη για την επιτυχή έκβαση του έργου πρόσβαση στις πληροφορίες και τις εγκαταστάσεις.5. Οργανισμός που θα αναλάβει την υλική και οικονομική εκτέλεσηΤο έργο θα τεθεί σε εφαρμογή στο πλαίσιο χρηματοδοτικής συμφωνίας μεταξύ της Ευρωπαϊκής Επιτροπής και του σουηδικού Υπουργείου Εξωτερικών (προς επιβεβαίωση). Εάν απαιτηθεί, το σουηδικό Υπουργείο Εξωτερικών μπορεί να μεταβιβάσει την εφαρμογή, με δική του ευθύνη, σε σουηδικό εκτελεστικό φορέα ο οποίος θα είναι στη συνέχεια υπεύθυνος για την επιχειρησιακή και οικονομική εκτέλεση. Το έργο θα ανατεθεί σε πεπειραμένο ανάδοχο της ΕΕ. Ο ανάδοχος της ΕΕ πρέπει να συνδυάζει εμπειρία στην ανάλυση, οργάνωση και διαχείριση σύνθετων βιομηχανικών έργων στη Ρωσική Ομοσπονδία και ειδικές τεχνικές γνώσεις στον χημικό τομέα. Θα πρέπει να μπορεί να επικοινωνεί με τους ομολόγους του στη ρωσική γλώσσα. Θα επιλεγεί βάσει πρόσκλησης για την υποβολή προσφορών, σύμφωνα με τους κανόνες και τις διαδικασίες της Ευρωπαϊκής Επιτροπής για τις κρατικές προμήθειες. Ο ανάδοχος της ΕΕ θα αναθέσει με υπεργολαβία μέρος της εργασίας σε τοπικούς Ρώσους εμπειρογνώμονες, βάσει συμφωνημένου πεδίου εργασιών (για την ανάθεση καθηκόντων γίνεται λόγος πιο πάνω) και σχέδιο για το έργο (χρονοδιάγραμμα με σαφείς αναφορές στις παραδόσεις προκειμένου να καταβάλλονται οι πληρωμές). Οι τοπικοί εμπειρογνώμονες είναι δυνατό να προέρχονται από τη RAA.6. Απαιτούμενα μέσαΠροϋπολογισμός 12 μηνών για την τεχνική υποστήριξη της ΕΕ.Από τη ρωσική πλευρά, στο έργο θα πρέπει να εργασθούν τρία άτομα με πλήρη απασχόληση, τη χρηματοδότηση των οποίων θα αναλάβει ο σύμβουλος ΕΕ (υπεργολαβία).Το λογικό και το λογισμικό υπολογιστών που θα χρειαστεί για τις εργασίες θα προσδιοριστεί, θα αγοραστεί και θα χρησιμοποιηθεί εκτενώς κατά τη διάρκεια του έργου. Μετά την ολοκλήρωση του έργου, το υλικό αυτό θα το κρατήσει η RAA.Είναι δυνατό να αγορασθούν μερικά ακόμη αιτιολογημένα εργαλεία προτεραιότητας, ανάλογα με τις δημοσιονομικές δυνατότητες.7. Δημοσιονομικό ποσό αναφοράς για την κάλυψη των δαπανών της δράσηςΕκτίμηση προϋπολογισμού:- 500000 ευρώ για το ανθρώπινο δυναμικό (ανάδοχος ΕΕ και υπεργολαβίες).- 200000 ευρώ για εξοπλισμό/εργαλεία.ΠΑΡΑΡΤΗΜΑ VΣΤΗΡΙΞΗ ΓΙΑ ΤΗ ΔΗΜΙΟΥΡΓΙΑ ΥΠΟΔΟΜΗΣ Η ΟΠΟΙΑ ΣΥΝΔΕΕΤΑΙ ΜΕ ΤΗΝ ΚΑΤΑΣΤΡΟΦΗ ΑΕΡΙΩΝ ΠΟΥ ΕΝΕΡΓΟΥΝ ΕΠΙ ΤΟΥ ΝΕΥΡΙΚΟΥ ΣΥΣΤΗΜΑΤΟΣ ΣΤΟΥΣ ΧΩΡΟΥΣ ΤΟΥ SHCHUCH'YE1. Περιγραφή1.1. ΙστορικόΤον Οκτώβριο του 2000 η Ρωσική Υπηρεσία Πυρομαχικών παρέλαβε την ευθύνη της καταστροφής των χημικών όπλων από το Υπουργείο Άμυνας. Η σύμβαση για τα χημικά όπλα (CWC) προβλέπει την πλήρη καταστροφή των 40.000 τόνων ουσιών χημικών όπλων που έχουν αποθηκευτεί στη Ρωσική Ομοσπονδία πριν από το 2007, με ενδεχόμενη παράταση για μία ακόμη πενταετία, έως το 2012. Το κόστος της επιχείρησης έχει υπολογισθεί σε περίπου 6 δισεκατομμύρια USD. Μέχρι στιγμής βρίσκεται υπό κατασκευή μόνο η εγκατάσταση του Gorny. Ως ρεαλιστικός στόχος για την έναρξη λειτουργίας της ορίζεται το 2002. Ο σχεδιασμός των εγκαταστάσεων στο Shchuch'ye συνεχίζεται, όμως η κατασκευή τους δεν έχει ξεκινήσει ακόμη. Το αμερικανικό Κογκρέσο πάγωσε το 1999 την αμερικανική χρηματοδότηση για το Shchuch'ye επειδή δεν επληρούντο διάφοροι όροι, μεταξύ των οποίων η επιτυχής έκβαση του όλου εγχειρήματος στην οποία περιλαμβάνεται η βελτίωση των διαχειριστικών ικανοτήτων του αρμόδιου ρωσικού φορέα και η αύξηση της συγχρηματοδότησης από τη Ρωσική Ομοσπονδία και άλλα κράτη.Η μέχρι στιγμής στήριξη από την πλευρά της ΕΕ υπήρξε περιορισμένη σε σύγκριση με τα ποσά που έχουν εξαγγείλει οι ΗΠΑ. Εντούτοις, φαίνεται ότι η ευρωπαϊκή πλευρά δίνει νέα ώθηση, η οποία όμως παραμένει περιορισμένη σε σχέση με το σύνολο των χρηματοδοτικών αναγκών που αναφέρθηκαν πιο πάνω. Για το 2001, η Ρωσική Ομοσπονδία έχει δεσμεύσει 100000000 USD, ποσό εξαπλάσιο σε σχέση με τα προηγούμενα έτη και μεγαλύτερο από εκείνο που είχε θέσει το αμερικανικό Κογκρέσο ως όρο πριν να αποφασίσει την αναστολή της απόφασής του να δεσμεύσει τα κονδύλια για το Shchuch'ye. Στο πλαίσιο της ΕΕ, τόσο η Γερμανία και οι Κάτω Χώρες σε εθνικό επίπεδο, όσο και η ΕΕ στο σύνολό της, δραστηριοποιούνται στο Gorny. Η Ιταλία έχει ξεκινήσει ένα έργο στο Shchuch'ye, ενώ το Ηνωμένο Βασίλειο, η Σουηδία και η ΕΕ έχουν ανακοινώσει ότι είναι πρόθυμες να ξεκινήσουν έργο σε αυτό τον χώρο, έστω και μόνο για να εξασφαλίσουν την προβολή και να αυξήσουν τον αντίκτυπο των αμερικανορωσικών προσπαθειών. Η ΕΕ θα ξεκινήσει έργο για την καίρια βιομηχανική υποδομή που απαιτείται για την καταστροφή χημικών όπλων στο Shchuch'ye, συμπληρώνοντας δραστηριότητες χρηματοδοτούμενες από άλλους διεθνείς παράγοντες.Τρέχουσα κατάσταση στο Shchuch'yeΟι Ηνωμένες Πολιτείες δραστηριοποιούνται στον χώρο του Shchuch'ye επί πολλά έτη και ολοκληρώνουν το σχεδιασμό των εγκαταστάσεων για τη διαδικασία καταστροφής παραγόντων που ενεργούν επί του νευρικού συστήματος (μέχρι στιγμής έχουν διαθέσει 229000000 USD). Αργότερα την άνοιξη οι ΗΠΑ θα αρχίσουν τα έργα κατασκευής σε αυτόν τον χώρο (πασσαλόπηξη, θεμελίωση κλπ). Σε συνεργασία με τις ρωσικές αρχές, οι ΗΠΑ έχουν καταρτίσει κατάλογο των αναγκαίων έργων υποδομής (π.χ. μεταφορά, φυσικό αέριο, ηλεκτρισμός, ύδρευση) που χρειάζονται για τις εγκαταστάσεις καταστροφής.Μέχρι στιγμής αρκετές χώρες έχουν προσφέρει ή θα προσφέρουν στήριξη για το Shchuch'ye, με διάφορα έργα υποδομής τα οποία απαιτούνται για τις εγκαταστάσεις καταστροφής:- Καναδάς (έχει αναλάβει να συμπληρώσει τη χρηματοδότηση των ΗΠΑ για μελέτες σχεδιασμού για την κατασκευή δρόμου - 100000 USD),- Ιταλία (τμήμα αγωγού φυσικού αερίου - 7700000 USD),- Ηνωμένο Βασίλειο (παροχή ηλεκτρικού ρεύματος/ύδρευσης ή σιδηροδρόμου - περίπου 12000000 USD σε τρία έτη),- Σουηδία (δεν έχει αποφασίσει ακόμη, ίσως αποκλειστικό σύστημα τηλεπικοινωνιών - έχει εξαγγείλει 1000000 USD),- Δανία (120000 USD),- Νορβηγία (έχει αναλάβει να συμπληρώσει τη χρηματοδότηση των ΗΠΑ - 1000000 USD)Το Έργο της ΕΕ θα συνδράμει στην κατασκευή της καίριας βιομηχανικής υποδομής που απαιτείται προκειμένου να καταστεί δυνατή η καταστροφή χημικών όπλων στο Shchuch'ye.ΑιτιολόγησηΥπάρχουν πολλά σοβαρά επιχειρήματα υπέρ της επέκτασης των δραστηριοτήτων της ΕΕ στον τομέα της καταστροφής χημικών όπλων ώστε να περιλάβει επίσης το Shchuch'ye:Στο Gorny υπάρχουν παλαιοί φυσαλιδώδεις χημικοί παράγοντες (λιουισίτης) που έχουν αποθηκευθεί χύδην. Πρόκειται για σημαντικό χώρο, διότι είναι ο πρώτος στον οποίο μπορεί να αρχίσει η ουσιαστική καταστροφή. Εντούτοις, έχει μείζονα σημασία να καταστραφούν επίσης οι πιο σύγχρονοι παράγοντες που ενεργούν επί του νευρικού συστήματος οι οποίοι είναι αποθηκευμένοι σε βλήματα, διότι αυτοί συνδέονται περισσότερο με τον κίνδυνο διάδοσης. Η ΕΕ έχει σαφώς συμφέρον να διασφαλίσει ότι αυτό θα γίνει και με ορατό τρόπο στο πλαίσιο της καταστροφής σύγχρονων χημικών όπλων. Θα ήταν λάθος η ΕΕ να επικεντρωθεί μόνο σε ξεπερασμένες ουσίες που προσφέρονται λιγότερο για τη χρησιμοποίησή τους σε όπλα.Είναι σαφές ότι η Ρωσική Ομοσπονδία δίνει μέγιστη προτεραιότητα στην οικοδόμηση εγκαταστάσεων καταστροφής στους χώρους αποθήκευσης χημικών όπλων του Gorny και του Shchuch'ye. Το Gorny θα αποτελέσει υπόδειγμα για την καταστροφή παλαιών αποθεμάτων λιουισίτη και θα ακολουθήσει η καταστροφή στον μεγαλύτερο χώρο της Kambarka. Συνεπώς, η διεθνής στήριξη επικεντρώνεται - και σε ορισμένες περιπτώσεις επαναπροσανατολίζεται - σε αυτούς τους δύο χώρους, ώστε να ανταποκριθεί στις προτεραιότητες που έχει θέσει η Ρωσική Ομοσπονδία, προκειμένου να τηρήσει τις διεθνείς της δεσμεύσεις και υποχρεώσεις.Επιπλέον, οι Ηνωμένες Πολιτείες συμμετέχουν ενεργώς από χρηματοδοτική και τεχνική άποψη στο Shchuch'ye. Εντούτοις, οι Ηνωμένες Πολιτείες δεν είναι σε θέση να πιέσουν για την εκτέλεση των απαιτούμενων έργων υποδομής, δεδομένου ότι η χρηματοδότησή τους αφορά αυστηρώς έργα στο πλαίσιο της βιομηχανικής περιοχής για τις εγκαταστάσεις καταστροφής ("εντός του οριοθετημένου τομέα") και, κατά συνέπεια, δεν μπορεί να χρησιμοποιηθεί για τα έργα βιομηχανικής υποδομής που απαιτούνται προκειμένου να μπορέσουν να τεθούν σε λειτουργία οι εγκαταστάσεις καταστροφής. Εάν η στήριξη των ΗΠΑ μπορεί να συμπληρωθεί από τη στήριξη της ΕΕ, είναι προφανές ότι θα υπάρξουν συνεργίες. Επιπλέον, η ΕΕ θα πρέπει επίσης να προβάλλεται στον τομέα της καταστροφής αερίων που ενεργούν επί του νευρικού συστήματος.1.2. Πεδίο των προς υλοποίηση δραστηριοτήτων στο πλαίσιο του έργουΗ ΕΕ προτίθεται να συμβάλει στον τομέα της ολοκλήρωσης ενός απαραίτητου έργου υποδομής προκειμένου να μπορέσουν να λειτουργήσουν οι εγκαταστάσεις καταστροφής παραγόντων που ενεργούν επί του νευρικού συστήματος στο Shchuch'ye. Το έργο θα μπορούσε να είναι η κατασκευή δρόμου, η παροχή ηλεκτρικού ρεύματος ή ύδρευσης, η κατασκευή σιδηροδρόμου ή αγωγού.- Η ΕΕ θα κατασκευάσει, ως αυτόνομο έργο, δρόμο μήκους τεσσάρων χιλιομέτρων προς τις εγκαταστάσεις καταστροφής. Η εκτίμηση του κόστους αυτού του έργου είναι 2450000 USD. Η Ρωσική Ομοσπονδία και η Ιταλία έχουν δηλώσει ότι το κόστος ενδέχεται να είναι μικρότερο. Ο σχεδιασμός του δρόμου υπάρχει ήδη και το έργο μπορεί να κατασκευασθεί από τοπικές εταιρείες.- Μέσω του έργου Ηνωμένου Βασιλείου-Ρωσίας, η ΕΕ θα μπορούσε να συμβάλει στην παροχή ηλεκτρικού ρεύματος ή/και ύδρευσης, ή στην κατασκευή σιδηροδρόμου για τη μεταφορά των ουσιών από τον χώρο αποθήκευσης στις εγκαταστάσεις καταστροφής.- Μέσω του έργου Ιταλίας-Ρωσίας, η ΕΕ θα μπορούσε να χρηματοδοτήσει σημαντικό τμήμα του αγωγού φυσικού αερίου το υπόλοιπο θα χρηματοδοτηθεί από την Ιταλία και τη Ρωσική Ομοσπονδία.Επί του παρόντος, από άποψη συμφωνιών με τη Ρωσική Ομοσπονδία, η κατάσταση έχει ως εξής:- η Ιταλία έχει συνάψει συμφωνία-πλαίσιο για την εφαρμογή, αναθέτοντας την πλήρη εφαρμογή στο Ρωσικό Υπουργείο Άμυνας,- βρίσκεται υπό εξέλιξη συμφωνία μεταξύ του Ηνωμένου Βασιλείου και της ρωσικής υπηρεσίας πυρομαχικών, η οποία όμως ενδέχεται να καθυστερήσει μέχρι τη σύναψή της.2. ΣτόχοιΓενικός στόχοςΗ ικανότητα της Ρωσικής Ομοσπονδίας να καταστρέφει χημικά όπλα έχει αυξηθεί. Το έργο εξασφαλίζει επίσης την προβεβλημένη παρουσία της ΕΕ, καθώς και ορισμένων από κράτη μέλη της, στο χώρο του Shchuch'ye. Ως αποτέλεσμα αυτού του έργου, η ΕΕ θα είναι ο μοναδικός οργανισμός που θα δραστηριοποιείται τόσο στο Gorny όσο και στο Shchuch'ye και διαδραματίζει εξέχοντα ρόλο στον τομέα των χημικών όπλων, μεταξύ άλλων μέσω του ειδικού της έργου για τη στήριξη της ρωσικής υπηρεσίας πυρομαχικών.Σκοπός του έργουΝα κατασκευασθεί ένα σημαντικό συστατικό στήριξης της υποδομής εγκαταστάσεων που θα αποσκοπούν στην καταστροφή σύγχρονων χημικών ουσιών.Αποτελέσματα του έργουΚατασκευή του δρόμου πρόσβασης, προμήθεια/εγκατάσταση/δοκιμή της παροχής ηλεκτρισμού ή ύδρευσης ή σιδηροδρομικού εξοπλισμού, κατασκευή τμήματος του αγωγού φυσικού αερίου.3. ΔιάρκειαΤο έργο αναμένεται να ξεκινήσει το πρώτο εξάμηνο του 2002, η μέγιστη διάρκειά του θα είναι 18 μήνες και η ύστατη ημερομηνία λήξης του η 4η Ιουνίου 2003, καταληκτική ημερομηνία της κοινής δράσης 1999/878/ΚΕΠΠΑ.4. ΔικαιούχοςΔικαιούχος του έργου αυτού είναι η RAA. Η RAA θα ορίσει έναν υψηλόβαθμο υπάλληλό της ως πρόσωπο επαφής (ο οποίος δεν θα χρηματοδοτείται από το έργο) που θα διαθέτει επαρκή προσόντα και θα φέρει ρητώς την ευθύνη να διασφαλίζει την αποτελεσματική συνεργασία με τον εκτελεστικό φορέα. Αυτό θα διευκολύνει την πρόσβαση σε πληροφορίες αναγκαίες για την επιτυχή εκτέλεση του έργου.5. Οργανισμός που θα αναλάβει την υλική και οικονομική εκτέλεσηΟ καλύτερος τρόπος είναι να υπογράψει η Ευρωπαϊκή Επιτροπή χρηματοδοτική συμφωνία με κράτος μέλος το οποίο έχει (ή πρόκειται να) συνάψει διμερή συμφωνία με τη Ρωσική Ομοσπονδία για την εφαρμογή έργου υποδομής Shchuch'ye.Το κράτος μέλος θα ορίσει εκτελεστικό φορέα για τη διαχείριση της υλικής και οικονομικής εκτέλεσης του έργου, σύμφωνα με τους κανόνες και τις διαδικασίες της Ευρωπαϊκής Επιτροπής, όπου αυτό ενδείκνυται.Το μέγα μέρος των εργασιών θα πραγματοποιηθεί από τους Ρώσους αναδόχους. Εάν χρειαστεί, η τεχνική επίβλεψη των εργασιών θα μπορούσε να ανατεθεί σε ανάδοχο της ΕΕ. Ο εξοπλισμός είναι δυνατό να αγοραστεί στην ΕΕ ή στη Ρωσική Ομοσπονδία.6. Τρίτοι συνεισφέροντες/συμμετέχοντεςΤο έργο θα τεθεί σε εφαρμογή στο πλαίσιο χρηματοδοτικής συμφωνίας μεταξύ της Ευρωπαϊκής Επιτροπής και του Υπουργείου Εξωτερικών και Κοινοπολιτείας (FCO) του Ηνωμένου Βασιλείου (προς επιβεβαίωση). Εάν απαιτηθεί, το FCO του Ηνωμένου Βασιλείου μπορεί να μεταβιβάσει την εφαρμογή, υπό δική του ευθύνη, σε βρετανικό εκτελεστικό φορέα ο οποίος θα είναι υπεύθυνος για την επιχειρησιακή και οικονομική εκτέλεση. Το έργο θα ανατεθεί σε πεπειραμένο ανάδοχο της ΕΕ.7. Απαιτούμενα μέσαΘα καθοριστούν στη συνέχεια, συναρτήσει του επιλεγέντος έργου.8. Δημοσιονομικά ποσά αναφοράς για την κάλυψη των δαπανών του έργου>ΘΕΣΗ ΠΙΝΑΚΑ>